open-index/open-wikipedia-markdown huggingface dataset:
Laut Bercermin

***Laut Bercermin*** é un filme indonesio de 2011 dirixido por Kamila Andini e coproducido polo pai de Andini, Garin Nugroho, e a antiga Miss Indonesia Nadine Chandrawinata. Está protagonizado por Gita Novalista, Atiqah Hasiholan e Reza Rahadian, e conta a historia dunha moza bajaw chamada Pakis que perde ó seu pai no mar e emprega espellos para tentar atopalo. O filme ten múltiples interpretacións, como o dunha historia de maduración ou unha obra de contido ambientalista.

Filmado durante un período de dous meses e logo de case tres anos de investigación, *Laut Bercermin* foi parcialmente financiado pola póla indonesia do Fondo Mundial para a Natureza e polo goberno de Wakatobi. Trátase do primeiro filme en lingua bajaw. Malia ser un fracaso comercial no seu país de orixe, estreouse en varios festivais internacionais e gañou varios premios tanto dentro como fóra de Indonesia. A crítica deulle unha valoración positiva, salientando os visuais do filme.

## Véxase tamén 
### Ligazóns externas 
* 
* Ficha en RottenTomatoes
Dadshah

***Daadshah*** (en ) é un filme iraniano de 1983 dirixido por Habib Kavosh, e cuxa historia está baseada nas memorias de Mir Dad Shah de Baluchistán.

## Personaxes 
* Saeed Rad como Dadshah
* Jamshid Hashempur (acreditado como Jamshid Arya)

## Véxase tamén 
### Ligazóns externas 
*
Nar bağı

***Nar bağı*** é un filme azerí de 2017 dirixido por Ilgar Najaf. Foi escollido como o candidato de Azerbaidján para o Óscar ó mellor filme en lingua non inglesa na 90ª edición dos premios, mais finalmente non foi nomeado.

## Sinopse 
Inspirado en *O xardín das cerdeiras* de Anton Chekhov, o filme conta o regreso dun fillo pródigo logo de 12 anos. A súa reaparición na casa familiar dunha zona rural de Azerbaidján altera significativamente a súa forma de vida.

## Personaxes 
* Hasan Agayev como Jalal
* Samimi Farhad como Gabil
* Ilaha Hasanova como Sara
* Gurban Ismailov como Shamil

## Notas 
## Véxase tamén 
### Outros artigos 
* Filmes de Azerbaidján propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Only in Dreams (álbum)

***Only in Dreams*** é o segundo álbum de estudio da banda estadounidense de indie rock Dum Dum Girls, publicado o 27 de setembro de 2011 a través do selo Sub Pop. 

Lanzáronse dous sinxelos do traballo. "Coming Down" foi editado en streaming o día 19 de xullo de 2011, e posteriormente regalouse nun 7" coas reservas e primeiras impresións do álbum o 27 de setembro. "Bedroom Eyes" lanzouse en streaming o 30 de agosto, seguido dun sinxelo promocional distribuído o 26 de setembro.

## Listaxe de cancións 
## Notas
The People's Key

'''''The People's Key''''' é o oitavo e derradeiro álbum de estudio da banda estadounidense de indie rock Bright Eyes, publicado o 15 de febreiro de 2011, o día do aniversario de Conor Oberst a través do selo Saddle Creek Records. O disco foi gravado en Omaha, Nebraska, nos ARC Studios, producido por Mike Mogis, e gravado por Mogis e Andy LeMaster. Antes do seu lanzamento apareceu na súa totalidade en streaming a través de Internet como parte da serie "First Listen" da NPR.

O álbum conta como artistas invitados con Andy LeMaster de Now It's Overhead, Matt Maginn de Cursive, Carla Azar de Autolux, Clark Baechle de The Faint, Shane Aspegren de The Berg Sans Nipple, Laura Burhenn de The Mynabirds, e Denny Brewer de Refried Ice Cream. As letras falan de Haile Selassie, do León de Xudá e de I and I; todas estas cousas relacionadas co movemento rastafari.

## Listaxe de cancións 
## Notas
Collocalia troglodytes

A **salangana pigmea**, *Collocalia troglodytes*, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos, unha das catro integradas no xénero *Collocalia*.

Endémica de Filipinas, é unha especie voadora que nidifica en covas, da que non se coñecen subespecies. co nome binomial de *Callocalia [sic] troglodytes*, na súa obra *Genera of Birds. Volume 1* (1844-1848). Londres: Longman, Brawn, Green and Longmans, 1849.

### Etimoloxía 
Para a do xénero, véxase *Collocalia*.

O epíteto específico, *troglodytes*, está tirado do grego antigo τρωγλοδύτης *trōglodýtēs*, "o que vive nas cavernas". (En referencia ás tribos identificadasen varios lugares por escritores antigos de homes que vivían en covas; por Heródoto sitúaos na costa africana do mar Vermello), literalmente "aquel que se arrastra polos buratos". Segundo Heródoto, eran os homes máis rápidos do mundo á carreira, e posuían unha lingua que non se parecía a ningunha outra, xa que emitían uns chíos como os dos morcegos.

### Nome vulgar 
En galego o seu nome é **salangana pigmea**.

## Características 
A salangana pigmea mide 9&nbsp;cm de lonxitude e pesa 5,4 g, de media, o que a converte no apódido máis pequeno do mundo. 

A plumaxe das súas partes superiores é negra, agás o uropixio que é branco, mentres que as partes inferiores son grises.

Aniñan en completa escuridade en covas, e teñen a capacidade de ecolocalización, é dicir de situar un obxecto mediante un son que emiten e que é reflectido, como fan outras especies de salanganas, e tamén outros animais como os golfiños e os morcegos. Esta capacidade foi comprobada recentemente, cando foi descuberta facendo ruídos cliqueantes dentro e fóra das súas covas. 

## Hábitat, distribución e poboación 
### Hábitat 
O seu hábitat natural son os bosques tropicais e subtropicais húmidos de monte raso,

## Estado de conservación 
A Unión Internacional para a Conservación da Natureza e dos Recursos Naturais (UICN), tendo en conta que
esta especie ten unha área de distribución moi grande e, a pesar de que a tendencia de poboación parece diminuír, non se cre que o descenso sexa o suficientemente rápido como para aproximarse aos limiares de "vulnerábel", polo que a especie é avaliada como *LC* (pouco preocupante).

## Notas 
## Véxase tamén 
### Bibliografía 
* del Hoyo, Josep; Andrew Elliott, Jordi Sargatal & Nigel J. Collar (1999): *Handbook of the Birds of the World, Vol. 5: Barn Owls to Hummingbirds*. Barcelona, España: Lynx Edicions. ISBN 978-84-8733-425-2.
* Price, Jordan J.; Johnson, Kevin P. & Clayton, Dale H. (2004): "The evolution of echolocation in swiftlets". *Journal of Avian Biology* **35** (2): 135-143. Texto completo .

### Outros artigos 
* Apodiformes
* Apódidos
* Colocaliinos

### Ligazóns externas 
* *Collocalia troglodytes*. Pygmy swiftlet na ADW.
* Pygmy Swiftlet. *Collocalia troglodytes* Gray, G. R., 1845 na EOL.
* Salangana Chica. *Collocalia troglodytes* Gray, G. R., 1845 en AviBase.
Alight of Night

***Alight of Night*** é o primeiro álbum de estudio da banda  de noise pop Crystal Stilts, publicado o 28 de outubro de 2008 a través dos selos Slumberland Records e Angular Records. [16] As cancións "Departure" e "Shattered Shine" foron editadas como sinxelos. "The Dazzled" e "Prismatic Room" tamén se puideron escoitar frecuentemente na emisora canadense Sirius XMU no tempo do lanzamento do álbum.

## Listaxe de cancións 
## Notas
Too True

***Too True*** é o terceiro álbum de estudio da banda estadounidense de indie rock Dum Dum Girls, publicado o 22 de xaneiro de 2014 no Xapón, o 27 de xaneiro en Europa e o 28 de xaneiro no resto do mundo a través do selo Sub Pop. O disco marcou o cuarto lanzamento seguido de Dum Dum Girls producido por Richard Gottehrer e o membro de The Raveonettes Sune Rose Wagner, sendo o quinto en total para Gottehrer. O traballo chegou ao número 138 na lista británica de álbums.

## Listaxe de cancións 
## Notas
Spooky

***Spooky*** é o segundo álbum de estudio da banda inglesa de rock alternativo Lush, publicado o 27 de xaneiro de 1992 a través do selo 4AD. O disco, producido por Robin Guthrie de Cocteau Twins, seguiu ao mini álbum de estrea da banda, *Scar*, a varios EPs, e ao recompilatorio *Gala*. *Spooky* chegou ao top 10 británico e foi número 1 nas listas indie do país. Do disco lanzáronse tres sinxelos: "Nothing Natural", "Superblast!" e "For Love".

## Listaxe de cancións 
## Notas
Jamboree

***Jamboree*** é o segundo álbum de estudio da banda estadounidense de indie rock Beat Happening, publicado en 1988 a través dos selos K Records e Rough Trade Records. Todos os temas foron producidos por Steve Fisk coa asistencia dos membros de Screaming Trees Mark Lanegan e Gary Lee Conner (que toca un breve solo de guitarra en "Midnight a Go-Go"), agás "Cat Walk," producida por Patrick Maley, e "The This Many Boyfriends Club", gravada ao vivo por Rich Jensen. O disco marca unha aproximación máis escura ao twee pop polo cal a banda é coñecida, debido principalmente a unha produción máis turbia que está presente nas primeiras gravacións do grupo e ao dominio de temas compostos por Calvin Johnson, mentres que Heather Lewis só canta en dúas cancións, a infrecuentemente descarada "In Between" e a máis típica "Ask Me". No momento do lanzamento do disco, Johnson describiu o son de *Jamboree* como "escuro e sexy". Aínda así, a banda retivo o seu énfase na exuberancia sobre a musicalidade, como Bret Lunsford dixo nunha entrevista, mentres gravaba a primeira canción do álbum, "Bewitched", unha corda da guitarra atascouse nun parafuso que saía e el continuou tocando o tema, golpeando un pouco máis forte a corda ata que se desenganchou.

Dúas cancións de *Jamboree*, "Bewitched" e "Indian Summer", foron listadas como de escoita esencial no artico de 2005 de Pitchfork sobre twee pop titulado "Twee as Fuck". "Indian Summer" é quizais a canción máis coñecida do grupo, xa que foi versionada con éxito pola banda de dream pop Luna, cuxo cantante, Dean Wareham, bromeou en *The Shield Around the K: The Story of K Records*, un documental sobre a historia do selo K Records de Johnson, dicindo que a canción era "o 'Knocking on Heaven's Door' indie-- todos a fixeron". O tema tamén foi versionado por Ben Gibbard para a banda sonora do documental *Kurt Cobain: About a Son*; *Jamboree* era un dos álbums favoritos de Cobain. AllMusic dixo do álbum: "...cara corte é unha marabilla de inocencia e inxenuidade".

## Listaxe de cancións 
## Notas
Shot Forth Self Living

***Shot Forth Self Living*** é o primeiro álbum de estudio da banda estadounidense Medicine, publicado o 15 de setembro de 1992 a través do selo Def American.

*The New York Times* destacou que "as texturas de guitarra cargadas de efectos e as andróxinas voces de Beth Thompson e Brad Laner lembran a rockeiros trance ingleses dos últimos anos como Spacemen 3 e My Bloody Valentine".

## Listaxe de cancións 
## Notas
Snares Like a Haircut

***Snares Like a Haircut*** é o cuarto álbum de estudio da banda estadounidense de noise rock No Age, publicado o 26 de xaneiro de 2018 a través do selo Drag City Records.

## Listaxe de cancións 
## Notas
Sorry!

***Sorry!*** é o primeiro álbum de estudio da banda estadounidense de rock alternativo Catherine, publicado o 1 de novembro de 1994 a través do selo TVT Records.

## Listaxe de cancións 
## Notas
Ashes Grammar

***Ashes Grammar*** é o segundo álbum de estudio da banda estadounidense de indie rock A Sunny Day in Glasgow, publicado o 15 de setembro de 2009 a través do selo Mis Ojos Discos.

A versión en vinilo do álbum foi unha edición limitada de 200 copias. Ten unha portada e unha orde de cancións distintas con respecto á edición en CD e ás edicións dixitais; a canción "Blood White" aparece entre "Passionate Introverts (Dinosaurs)" e "West Philly Vocoder".

## Listaxe de cancións 
## Notas
Baluchistán

O termo **Baluchistán** pode referirse a:

## Xeografía e división administrativa 
* **Baluchistán**, rexión histórica do subcontinente indio.
* **Baluchistán**, provincia de Paquistán.
** **Provincia Comisionada de Baluchistán**, unha provincia da India británica e antigamente de Paquistán.
** **Axencia de Baluchistán**, goberno indirecto colonial no Paquistán británico.
** **Unión de Estados de Baluchistán**, unha federación efémera de estados principescos que formaba parte de Paquistán.
* **Sistán e Baluchistán**, provincia de Irán.
* **Baluchistán**, unha rexión de Afganistán.

## Política 
* **Conflito de Baluchistán**, conflito armado entre o pobo baluchi e o goberno de Paquistán.
* **Partido Nacional de Baluchistán**, partido político paquistaní.
* **Partido Popular de Baluchistán**, partido político iraniano.

## Cultura baluchi 
* **Pobo baluchi**, poblo do oeste do subcontinente indio.
* **Lingua baluchi**, lingua do pobo baluchi.
Lingua baluchi

O **baluchi** (en , Balòci) é unha lingua irania noroccidental falada polo pobo baluchi principalmente en Baluchistán, unha rexión histórica dividida entre Paquistán, Irán e Afganistán.

## Notas 
## Véxase tamén 
### Bibliografía 
* Collett, N. A. A grammar, phrase book and vocabulary of Baluchi: (as spoken in the Sultanate of Oman). 2nd ed. [Camberley]: [N.A. Collett], 1986.
* Dames, Mansel Longworth. A sketch of the northern Balochi language, containing a grammar, vocabulary and specimens of the language. Calcutta: Asiatic Society, 1881.
* Mumtaz Ahmad. Baluchi glossary: a Baluchi-English glossary: elementary level. Kensington, Md.: Dunwoody Press, 1985.
* EuroBalúči online translation tool &nbsp;– translate Balochi words to or from English, Persian, Spanish, Finnish and Swedish
* iJunoon English to Balochi Dictionary 
* UCLA Language Materials Project: Baluchi&nbsp;– a general overview of Balochi with societal context and history of the language
* Balochi language&nbsp;– a website about the language
* EuroBalúči&nbsp;– Baluchi alphabet, grammar and music
Lekcja białoruskiego

***Lekcja białoruskiego*** é un filme documental polaco-belaruso de 2006 dirixido por Mirosław Dembiński. Conta as accións de diversos activistas belarusos a prol da democracia nas catro semanas anteriores á controvertida reelección de Alexander Lukashenko o 19 de marzo de 2006. O filme gañou varios premios en festivais de cinema.

## Notas 
## Véxase tamén 
### Ligazóns externas 
*
Sang Penari

***Sang Penari*** é un filme indonesio de 2011 dirixido por Ifa Isfansyah. Baséase na triloxía de novelas *Ronggeng Dukuh Paruk* escrita por Ahmad Tohari. Está protagonizado por Nyoman Oka Antara e Prisia Nasution e conta a historia dun mozo e a súa amizade coa nova *ronggeng* da vila.

A segunda adaptación da triloxía *Ronggeng Dukuh Paruk*, *Sang Penari* requiriu dous anos de investigación para presentar o contexto histórico máis detallado posible, incluíndo o movemento do 30 de setembro e as accións anticomunistas da época; estes detalles, censurados polo goberno da Nova Orde, son máis explícitos nas novelas. Malia que o filme está ambientado e foi rodado en Purwokerto, Xava Central, ningún dos protagonistas é de orixe xavanesa. Nasution, no seu primeiro papel protagonista, é de orixe batak, mentrs que Antara é balinés.

Dende a súa estrea o 10 de novembro de 2011, *Sang Penari* foi aclamado pola crítica. Tohari considerouno unha "sublime adaptación da súa obra", mentres que Labodalih Sembiring de *Jakarta Globe* describiu os elementos socioculturais como propios dunha traxedia shakespeareana. No Festival Indonesio de Cinema de 2011, *Sang Penari* gañou catro premios, incluíndo o de mellor filme, sobre nove nomeamentos.

## Personaxes 
* Prisia Nasution como Srintil 
* Nyoman Oka Antara como Rasus
* Slamet Rahardjo como Kartareja
* Lukman Sardi como Bakar
* Tio Pakusadewo como Sarxento Binsar

## Notas 
## Véxase tamén 
### Outros artigos 
* Filmes de Indonesia propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Bibliografía 
* 
### Ligazóns externas 
*
Aparajito

***Aparajito*** (en ; *Ôporajito*) é un filme indio de 1956 escrito e dirixido por Satyajit Ray. É a segunda parte da triloxía Apu. É unha adaptación de partes das novelas de Bibhutibhushan Bandopadhyay *Pather Panchali* (1929) e *Aparajito* (1932). Comeza xusto despois do remate do filme anterior, *Pather Panchali* (1955), coa familia de Apu mudándose a Benarés, e conta a vida de Apu dende a súa nenez até a adolescencia no instituto, xusto até a morte da súa nai.

## Sinopse 
En 1920, Apu e os seus pais, que deixaron a súa casa na zona rural de Bengala, instaláronse nun apartamento en Varanasi onde o seu pai Harihar traballa como sacerdote. Harihar avanza nas súas novas actividades: rezar, cantar e oficiar entre os ghats do sagrado río Ganxes. Harihar colle febre e axiña morre e a súa muller Sarbajaya vese obrigada a comezar a traballar como criada. Coa axuda dun tío avó, Apu e a súa nai regresan a Bengala e instálanse na aldea de Mansapota. Alí Apu é aprendiz de sacerdote, mais bota en falta asistir á escola local. Destaca nos seus estudos, impresionando un dignatario visitante, e o director interésase especialmente por el.

## Personaxes 
* Pinaki Sen Gupta como Apurba "Apu" Roy (de neno)
** Smaran Ghosal como Apu (adolescente)
* Kanu Banerjee como Harihar Roy, pai de Apu
* Karuna Banerjee como Sarbajaya Roy, nai de Apu
* Ramani Ranjan Sen como Bhabataran, tío de Sarbajaya
* Charu Prakash Ghosh como Nanda Babu
* Subodh Ganguly como Headmaster

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
### Ligazóns externas 
*
Feel Good Lost

***Feel Good Lost*** é o primeiro álbum de estudio do colectivo musical canadense de indie rock Broken Social Scene, publicado o 6 de marzo de 2001 a través dos selos Noise Factory e Arts & Crafts. Foi composto e gravado principalmente polos membros fundadores Kevin Drew e Brendan Canning. A diferenza do máis coñecido *You Forgot It in People* de 2002, *Feel Good Lost* é principalmente un disco instrumental, post-rock e ambient, próxima ao estilo de KC Accidental, a antecesora de Broken Social Scene, aínda que conta con algunhas voces de Leslie Feist e Kevin Drew.

## Listaxe de cancións 
Todos os temas escritos por Brendan Canning e Kevin Drew.

## Notas
Aerodramus ocistus

***Aerodramus ocistus*** é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (que comprende as salanganas), unha das vinte e seis integradas hoxe no xénero *Aerodramus*, endémica das illas Marquesas, na Polinesia Francesa.

## Taxonomía 
### Descrición 
A especie foi descrita en 1906 polo ornitólogo estadounidense Harry Church Oberholser, en *Proceedings of the Academy of Natural Sciences of Philadelphia* **58**: 179-184. aludindo á rapidez do voo desta salangana.

### Sinónimos 
Ademais de polo nome válido actual, a especie coñeceuse tamén polo sinónimo:
* ***Aerodramus ocistus*** **(Oberholser, 1906)**	
** *Aerodramus ocistus gilliardi* (S. Somadikarta, 1994) - sur das Marquesas.
** *Aerodramus ocistus ocistus* (Oberholser, 1906) - norte das Marquesas. (Eiao, Nukuhiva e Uahuka).

## Distribución e hábitat 
Esta especie, como quedou dito, é un endemismo das illas Marquesas.

O seu hábitat natural son os bosques tropicais e subtropicais húmidos de monte raso, onde se alimentan de insectos que apañan en voo, como é habitual nas salanganas. E, como todas elas, descansan e aniñan en covas.

## Estado de conservación 
A Unión Internacional para a Conservación da Natureza e dos Recursos Naturais avalía o status da especie como *LC* (pouco preocupante).

## Notas 
## Véxase tamén 
### Bibliografía 
* Phil Chantler (1995): *Swifts: A Guide to the Swifts and Tree Swifts of the World*. Mountfield, East Sussex, UK: Pica Press. ISBN  978-0-3000-7936-4.
* Joseph del Hoyo, Andrew Elliot e Jordi Sargatal, eds. (1999): *Handbook of the Birds of the World. Volume 5: Barn-owls to Hummingbirds*. Barcelona, España: Lynx Edicions. ISBN 978-84-8733-425-2.
* Josep Del Hoyo, Nigel J. Collar, David A. Christie, Andrew Elliott e Lincoln D. C. Fishpool (2014): *HBW and Birdlife International Illustrated Checklist of the Birds of the World, Volume 1 Non-Passerines*. Barcelona, España: Lynx Edicions. ISBN 978-84-8733-410-8.

### Outros artigos 
* Apodiformes
* Apódidos
* Colocaliinos
* *Aerodramus*

### Ligazóns externas 
* *Aerodramus ocistus*. Marquesan swiftlet na ADW.
* Marquesan Swiftlet. *Aerodramus ocistus* (Oberholser 1906) na EOL.
* Salangana de las Marquesas. *Aerodramus ocistus* (Oberholser, 1906) en AviBase.
Deswa

***Deswa*** (en ) é un filme dramático indio de 2011 en bhojpuri escrito e dirixido por Nitin Chandra. É o primeiro filme producido por Neetu Chandra. Está protagonizado por Ajay Kumar, Deepak Singh e Kranti Prakash Jha, xunto con Pankaj Jha e Ashish Vidyarthi.

## Elenco 
* Ajay Kumar
* Deepak Singh
* Kranti Prakash Jha 
* Arti Puri
* Neetu Chandra

## Notas 
## Véxase tamén 
### Ligazóns externas 
*
Pablo Hernández de Cos

**Pablo Hernández de Cos**, nado en Madrid o 20 de xaneiro de 1971, é un economista español que exerceu como gobernador do Banco de España dende o 11 de xuño de 2018. Con 47 anos no momento do nomeamento, converteuse no gobernador máis novo dende José Ramón Álvarez Rendueles, que fora nomeado gobernador con 38 anos de idade en 1978. Dende 2019, tamén preside o Comité de Basilea. 

## Traxectoria 
Licenciouse en 1993, en Ciencias Económicas e Empresariais na Facultade de Estudos Financeiros (CUNEF); o ano seguinte, licenciouse en Dereito pola Universidade Nacional de Educación a Distancia e, en 2004, conseguiu o doutoramento en Ciencias Económicas pola Universidade Complutense, cunha tese dirixida por José Manuel González-Páramo. En 2009, realizou un programa executivo na IESE Business School da Universidade de Navarra. Tamén foi profesor asociado no Departamento de Economía da Universidade Carlos III de Madrid e no Instituto de Empresas (IE). 

En 1997 incorporouse ao Banco de España como economista titulado do Servizo de Estudos do Banco de España. Entre 2004 e 2007 foi asesor do consello executivo do Banco Central Europeo. Dende o 1 de outubro de 2015, foi director xeral da Dirección Xeral de Economía e Estatística do organismo trala dimisión de Luis Malo de Molina, que ocupaba o cargo desde 1992. 

O 28 de maio de 2018, foi proposto polo goberno español para o cargo de gobernador do Banco de España, datas nas que prometeu o cargo perante o rei Filipe VI nun acto celebrado no Palacio da Zarzuela. O seu nomeamento foi unha das últimas decisións do Goberno de Mariano Rajoy, con anterioridade á moción de censura que se aprobou ao día seguinte e supuxo o cambio de goberno. e pola oposición (PSOE e Unidos Podemos). Por outro lado, Cidadáns non reaccionou negativamente ao nomeamento, aínda non se seguiu a súa proposta de procedemento. O Ministerio de Economía, tras o anuncio do seu nomeamento, destacou que "é un excelente candidato para o cargo de gobernador debido á súa gran formación técnica, en particular en materia bancaria e monetaria; a súa independencia política; e a súa experiencia e prestixio para o Banco de España e o Banco Central Europeo".  Unidos Podemos describiuno como "un falcón, pero cun perfil técnico impecable e polo menos coñece a economía".

## Membro de organismos 
Hernández de Cos é membro do Consello de Estatística de España, do Padroado do Centro de Estudos Monetarios e Financeiros (CEMFI) e do Padroado e do Comité Executivo da Fundación de Estudos de Economía Aplicada (FEDEA). 

## Notas 
## Véxase tamén 
### Outros artigos 
* Lista de gobernadores do Banco de España

### Ligazóns externas 
* Imaxes na conta de Flickr do Banco de España
Xénese (álbum de Dios ke te crew)

***Xénese*** é o primeiro álbum de estudio de Dios ke te crew. 

Foi o primeiro disco de rap en galego da historia. Mestura estilos diversos como o jazz, o rock, o hardcore, o reggae e, especialmente, o funk. Foi gravado no propio estudo do grupo, Rapapoulo, e autoeditado polo seu propio selo, DKTC Sons, e a editora galega Falcatruada. Foi distribuído por Discmendi en España e Noruega e contou coa colaboración do actor Miguel de Lira. Vendeu máis de 7.000 copias. 

## Lista de cancións 
## Notas
Why There Are Mountains

***Why There Are Mountains*** é o  álbum de estudio da banda  de indie rock Cymbals Eat Guitars, publicado o 20 de xaneiro de 2009. Inicialmente foi autoeditado e posteriormente reeditouse cando o grupo asinou un contrato con Sister's Den Records a finais de 2009. A versión en vinilo no presente só está vispoñible a través de Insound.

## Listaxe de cancións 
## Notas
Ramón Montes Ledo

**Ramón Montes Ledo**, nado en Chantada cara a 1885, foi un político galego.

## Traxectoria 
Tesoureiro da Sociedad de Agricultores de Santa Mariña afiliada á UGT en 1920. Foi concelleiro de elección popular de Chantada durante a República. A finais de 1935 foi elixido alcalde de Chantada. Logo do golpe de Estado do 18 de xullo de 1936 sufriu expediente de responsabilidades políticas.

## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011 
* Ficha en Represión franquista en Lugo
Treasure

***Treasure*** é o terceiro álbum de estudio da banda escocesa de rock alternativo Cocteau Twins, publicado o 1 de novembro de 1984 a través do selo 4AD. Con este traballo o grupo estableceu a que sería a partir de entón a súa formación principal: a vocalista Elizabeth Fraser, o guitarrista Robin Guthrie e o baixista Simon Raymonde. Esta nova formación tamén coincidiu co desenvolvemento do son etéreo asociado á música da banda.

O disco chegou ao número 29 da lista británica de álbums, converténdose no seu primeiro no top 40 do país, estando nelas durante oito semanas. Tamén se converteu nun dos traballos da banda mellor considerados pola crítica, aínda que a banda considerábao subdesenvolvido.

## Listaxe de cancións 
## Personnel 
**Cocteau Twins**
* Elizabeth Fraser - voces, produción
* Robin Guthrie - guitarra, produción
* Simon Raymonde - baixo, produción

**Produción**
* Droston J. Madden - enxeñeiro
* Jon Turner - enxeñeiro
* 23 Envelope - deseño da portada

## Notas
Lovelife

***Lovelife*** é o cuarto e derradeiro álbum de estudio da banda inglesa de rock alternativo Lush, publicado o 5 de marzo de 1996 a través do selo 4AD. Neste traballo o grupo afastouse do seu anterior estilo dream pop e shoegazing e abrazou un son máis orientado ao britpop. O álbum foi producido por Pete Bartlett e pola banda nos Protocol Studios en Londres. Tras o seu lanzamento *Lovelife* chegou ao número 8 da lista británica de álbums.

## Listaxe de cancións 
## Notas
Reanimation (álbum)

***Reanimation*** é o primeiro álbum de estudio da banda sueca de post-rock Lights & Motion, liderada polo músico Christoffer Franzén, publicado o 16 de xaneiro de 2013 a través do selo independente estadounidense Deep Elm Records. O disco foi producido por Franzén e gravouse en Gotemburgo entre os anos 2011 e 2012. O álbum contén trece temas cunha duración total de 67 minutos.

## Listaxe de cancións 
Todos os temas compostos por Christoffer Franzén.
Oshin (álbum)

***Oshin*** é o primeiro álbum de estudio da banda estadounidense de indie rock DIIV, publicado o 26 de xuño de 2012 a través do selo Captured Tracks. O disco foi producido polo seu líder, Zachary Cole Smith.

## Listaxe de cancións 
Todos os temas compostos e producidos por Zachary Cole Smith.

## Notas
...And You Will Know Us by the Trail of Dead (álbum)

***...And You Will Know Us by the Trail of Dead*** é o primeiro álbum de estudio da banda estadounidense de rock alternativo ...And You Will Know Us by the Trail of Dead, publicado o 20 de xaneiro de 1998 a través do selo Trance Syndicate. O disco foi gravado en xullo de 1997 nos estudios Lone Wolf Studios e Stardog Studios de Austin, Texas.

## Listaxe de cancións 
## Notas
Laurentian's Atoll

'''''Laurentian's Atoll''''' é un EP da banda de post-rock *shels, publicado o 19 de novembro de 2007 a través dos selos Undergroove e Shelsmusic.

## Listaxe de cancións 
## Notas
Jesús Soto Lemos

**Jesús Soto Lemos**, finado en Chantada en marzo de 1987, foi un banqueiro e político galego.

## Traxectoria 
Fillo de Benito Soto Linares e herdeiro da Banca Soto. Formou parte da Rondalla Filarmónica de Chantada. Fundou co seu irmán Ramón o Fortuny, o primeiro equipo de fútbol de Chantada. Con José García "Pepete" organizou os exploradores de Chantada, que tiveron banda de trompetas e tambores. Ao rematar a ditadura de Primo de Rivera foi nomeado alcalde de Chantada, tomando posesión o 5 de abril de 1930. Co golpe de Estado do 18 de xullo de 1936 foi xefe local de Falange Española Tradicionalista y de las JONS e deputado provincial. Finou en Chantada aos 90 anos.

## Vida persoal 
Casou con Alicia Rodríguez Osorio e foi pai de Alicia, Jesús, Amadora, María, Luis, Manuel e Castor Soto Rodríguez.
## Notas 
## Véxase tamén 
### Bibliografía 
*

### Ligazóns externas 
* Corporación municipal de Chantada
Alto Asalto

**Alto Asalto** é un grupo musical de rap, formado en 2003 en Santiago de Compostela.

## Traxectoria 
O grupo foi creado en 2003, formado orixinalmente por Mou (voz) e Darkrow (DJ). Pouco despois uniuse Ria.jos e marchou Darkrow. Tras pasar un par de DJs pola banda, o posto ocupouno definitivamente Dj Mestre Pi. En 2010 presentaron o seu primeiro EP, *Cultura Humana*, gravado en Ordes por Mou, de Dios ke te crew, no seu estudio Rapapoulo, e producido por Mou xunto con Hevi, de Malandrómeda. Contiña letras en galego e castelán e contou coas colaboracións de Juanito Broders, Viña, Dj Murdock, Dj Mil e Arma-X.

Pasaron 8 anos ata que en 2018 viu a luz o segundo traballo do grupo, o disco *Soños e quimeras*, e contaron coas colaboracións de Xenderal e MonStar nas voces e Screwaholic e Deloise nos instrumentos.

En 2019 colaboraron no disco de Dios ke te crew, *O ciclo da serpe*.

## Discografía 
### 2010 - *Cultura Humana* 
### 2018 - *Soños e quimeras* 
## Notas 
## Véxase tamén 
### Outros artigos 
* Dios ke te crew
Mamoudzou

**Mamoudzou** (; Shimaore Comorian: *Momoju*) é a capital da rexión francesa de ultramar e o departamento de Mayotte, no océano Índico. Mamoudzou é a comuna máis poboada de Mayotte. Atópase en Grande-Terre (ou Mahoré), a illa principal de Mayotte.

## Historia 
A antiga capital de Mayotte era Dzaoudzi, na pequena illa de Petite-Terre (ou Pamanzi), pero Mamoudzou elixiuse como capital en 1977. No censo de 1985, rexistráronse 12.026 persoas na cidade principal.

Existe preocupación ambiental pola contaminación mariña. Entre 1977 e 2007 produciuse unha "degradación importante na calidade das augas costeiras" na lagoa do arrecife de coral no estreito de Mamoudzou, Dzaoudzi e na conurbación de Mamoudzou, Majikavo.

## Administración 
thumb | Concello de Mamoudzou
A comuna está composta por 6 aldeas ademais da súa vila central, tamén chamada Mamoudzou. Estes son: Kawéni, Mtsapéré, Passamainti, Vahibé, Tsoundzou I e Tsoundzou II.

A comuna tamén se divide en 3 cantóns: Mamoudzou-1, Mamoudzou-2 e Mamoudzou-3.

O goberno é propietario da estación de radio en Mamoudzou e emite en francés e Mahorés. Os departamentos do goberno, incluíndo Agricultura e silvicultura, educación, saúde e seguridade social, obras públicas, traballo, emprego e formación e xuventude e deportes están situados na rúa Mariaze da cidade. Os departamentos do goberno asentáronse na cidade desde antes de converterse na capital, desde a segunda guerra mundial. France Télécom opera na cidade.

## Demografía 
## Economía
thumb|Praza do mercado
Mamoudzou contén un banco e un centro comercial. O centro económico da cidade é a Praza do Mercado, que contén o banco, as oficinas de Air France e Ewa Air e a oficina de turismo. A sede da revista *Jana na Leo*, "principalmente ocupada por artigos sobre a vida social da illa de Mahore", está publicada en Mamoudzou. Entre os restaurantes destacados en Mamoudzou figuran *Les Terrasses*, *Hotel Restaurante Isijiva*, *Le Barfly* e *Mamoudzou La Kaz*. 

Ofrécese un servizo de transbordador para turistas á illa de Petite Terre.

## Notas
## Véxase tamén
### Ligazóns externas
*Páxina oficial
Teo Abad

**Manuel Abad Abad**, coñecido artisticamente como **Teo Abad**, nado na Coruña o 15 de setembro de 1953, é un director, realizador e fotógrafo galego de cine e televisión.

## Traxectoria 
Nos anos 70 formou parte dos grupos pioneiros do cine galego contemporáneo a través do equipo “Imaxe” en formatos Super 8 e 16 mm. Máis tarde participou na fundación da produtora audiovisual galega Espello Video Cine e, como fotógrafo, en grupos experimentais como "A Carón". Foi correspondente gráfico da primeira revista xornalística en galego, *Teima*, e seleccionado para o primeiro Anuario Fotográfico Español, editado pola mítica revista Nueva Lente.

Na década dos noventa formou parte da nova xeración de videocreadores, sendo seleccionada polo Museo Raíña Sofía para a primeira antoloxía de videocreación en España, "La imagen sublime" (1987), e *Españoles visionarios* (1993). Ten obra permanente no Centro Galego de Arte Contemporánea ("Prólogo").

Foi socio fundador tamén das compañías audiovisuais "Triax", "Zenit" (con Gestmusic Endemol) e "Formatting", ademais de creador de formatos para varias produtoras como "Comunicasom" (Lisboa), Video Voice, CTV, Pequeno hotel, Faro TV, Artiket, Pórtico de Pórtico de Comunicaciones... Tamén formou parte da primeira promoción que puxo en marcha a Televisión de Galicia, onde foi Xefe de Realización.

## Obras 
* *Contraaluz* (2017), Documental de Formateo S.L
* *Verbenalia* (2016), Musical, de Tex 45
* *A busca da mirada* (2014), Documental da Academia Galega do Audiovisual
* *Galicia 112*. Magazine. Pórtico de Comunicaciones
* *Sexo, entre o ceo e a terra* (2010), Documental de Formateo S.L. e Faro T.V
* *Flores Tristes* (2008), Documental, de Formateo S.L., Portico de Comunicación Tac Producciones.
* *Son de estrelas* (2007) Musical, Voz Audiovisual
* *Amalia, última noticia* (2006), Documental, de T.V.G.
* *Xacobeo* (2004 e 1999). Espectáculos. Xunta de Galicia
* *Con perdón* (2003). Entretemento. Comunicasom (Lisboa)
* *Xacobeo* (1999). Espectáculos. TVG.
* *A vida aberta* (1998). Docushoap. con Zenit Multimedia
* *A rosalia. Documental* (1997)
* *Estrelas, o programa. Concurso* (1995)
* *Lendas do mar. Documental* (1993) TVG
* *Luar* (1992) Musical. TVG
* *Mar a Mar* (1991) Musical. Televisión Española, Radio Television Portuguesa, Televisión de Galicia, Canal Sur, Euskal Telebista, TeleMadrid
* *Televisión Pirata Experimental* (1990)
* *A Fala* (1990) Especial Musical. TVG
* *Corazonada* (1989) Magazine.
* *A mellor TV do mundo* (1989) TVG.

## Ficción 
* *Pequeno hotel*. Comedia de situación (2002).
* *Conta* (1994).
* *Hardo* (1991). 
* *365* (1990).
* *Prólogo* (1986).
* *O neno con pernas de Pomba* (1985).
* *Denantes* (1984).

## Notas 
## Véxase tamén 
*
* 
* *Portal "Galegos" ( galegos.info e* *galiciadigital.com )*
* *CREA, Asociación de Directores e Realizadores de Galicia*
* *Cine galego*
* Axencia Audiovisual Galega. Consello da Cultura Galega
Glass Wars

***Glass Wars*** é o primeiro álbum de estudio da banda estadounidense de post-rock 1 Mile North, publicado no ano 2001 e posteriormente reeditado en 2003 a través do selo Old Colony Recordings.

## Listaxe de cancións 
## Notas
The Silent Enigma

***The Silent Enigma*** é o segundo álbum de estudio da banda británica de metal progresivo Anathema, publicado o 23 de outubro de 1995 a través do selo Peaceville Records.

## Listaxe de cancións 
Todos os temas compostos por Anathema.

### Edición remasterizada de 2003
En 2003 publicouse unha versión remasterizada de *The Silent Enigma* a través do selo Peaceville Records. O paquete de 2 discos contén todo o álbum remasterizado en CD xunto cun DVD cunha actuación ao vivo en Cracovia, Polonia, en marzo de 1996, ademais de vídeos promocionais dos temas "Sweet Tears", "Mine Is Yours to Drown In (Ours Is the New Tribe)", "The Silent Enigma" e "Hope".

#### DVD
;Vídeos promocionais
#"Sweet Tears"
#"Mine Is Yours"
#"The Silent Enigma"
#"Hope"

;Live (Krakow 1.3.96)
#"Intro"
#"Restless Oblivion"
#"Shroud of Frost"
#"We the Gods"
#"Sunset of Age"
#"Mine Is Yours"
#"Sleepless"
#"The Silent Enigma"
#"A Dying Wish"

## Notas
Into the Blue Again

***Into the Blue Again*** é o cuarto álbum de estudio da banda estadounidense de post-rock The Album Leaf, publicado o 12 de setembro de 2006 a través do selo Sub Pop.

## Listaxe de cancións 
## Notas
From Our Living Room to Yours

***From Our Living Room to Yours*** é o segundo álbum de estudio da banda estadounidense de indie rock The American Analog Set, publicado o 1 de xullo de 1997 a través do selo Emperor Jones records.

## Listaxe de cancións 
## Notas
Frederic Moore

**Frederic Moore**, nado en Londres o 13 de maio de 1830, e finado na mesma cidade o 10 de maio de 1907, foi un zoólogo británico especializado sobre todo en entomoloxía, pero tamén en ornitoloxía.

Tamén foi ilustrador, e publicou seis volumes de *Lepidoptera Indica* e un catálogo das aves da colección da Compañía Británica das Indias Orientais.

## Traxectoria 
Tense dito que Frederic Moore naceu no número 33 da rúa Bruton de Londres; pero deste dato pode ser incorrecto xa que ese foi o enderezo da oficina da Sociedade Zoolóxica de Londres desde 1826 a 1836.

O 31 de maio de 1848 Moore foi nomeado axudante provisional do Museo da *East India Company* de Londres, e despois foi "escritor temporal", e máis tadrde  subdirector do Museo, cunha paga de 330 libras anuais. Nesta época casou, e tivo unha filla, Rosa Martha Moore. Moitas especies de bolboreta foron descritas por Moore neste traballo.

«Moore entrou polas portas da entomoloxía a través das súas habilidades artísticas. O doutor T. Horsfield (1777-1859), asociado desde hai tempo co Museo da *East India Company*da India de Oriente, requiriu a alguén capaz de facer debuxos de historia natural e, a través dunha selección, Frederic Moore obtivo o posto. Así comezou unha asociación para toda a vida coa *Lepidoptera Indica*».

O fillo de Moore, F. C. Moore, tamén foi artista e preparou moitas das láminas de *Lepidoptera Indica*.

O irmán de Moore, T. J. Moore, foi conservador no Museo de Liverpool durante corenta anos, e o seu fillo Thomas Francis Moore, foi osteólogo no Museo Nacional de Melbourne.

Moore foi membro da Sociedade Linneana de Londres, da Sociedade Entomolóxica de Londres, membro correspondente da Sociedade Entomolóxica de Stettin e da Sociedade Entomolóxica dos Países Baixos. 

Entre outros dos seus traballos están un catálogo das aves no Museo da *East India Company* de Londres (1854-1858) (con Thomas Horsfield), e *Lepidoptera of Ceylon* (1880-87).

## Abreviatura 
A abreviatura **Moore** emprégase para recoñecer a  como autoridade na descrición e taxonomía en  zooloxía.

## Notas 
## Véxase tamén 
### Ligazóns externas 
* Thomas Horsfield (1854): *A Catalogue of the Birds in the Museum of the Hon. East-India Company, Volume 1.
* Frederic Moore (1879): *Scientific results of the second Yarkand Mission*. Calcutta: Office of the Superintendent of Government Printing. 
* *Lepidoptera Indica*. Volumes escaneados 1 2 3 4 5 6 7 8 9 10.
*Obras de Frederic Moore en liña na *Biodiversity Heritage Library''.
Kurr

***Kurr*** é o primeiro álbum de estudio da banda islandesa Amiina, publicado o 21 de marzo de 2007 a través do seu propio selo, Bláskjár Records. O disco foi precedido polo sinxelo "Seoul" a finais de 2006. O álbum foi parcialmente gravado no estudio Sundlaugin de Sigur Rós.

## Listaxe de cancións 
Todos os temas compostos por Amiina.

## Notas
Premio Nacional de Investigación Enrique Moles

O **Premio Nacional de Investigación** **Enrique Moles** é un premio de Ciencia e tecnoloxía químicas convocado polo Ministerio de Ciencia, Innovación e Universidades de España. O premio instaurouse en 2001 e pertence xunto con outro nove premios aos Premios Nacionais de Investigación. A dotación ascendía a 100.000 €. Recuperados en 2018 tras varios anos sen convocarse, a dotación actual ascende a 30.000€.

O obxectivo de todos estes premios é o recoñecemento dos méritos dos científicos ou investigadores españois que realizan «un gran labor destacado en campos científicos de relevancia internacional, e que contribúan ao avance da ciencia, ao mellor coñecemento do home e a súa convivencia, á transferencia de tecnoloxía e ao progreso da Humanidade».

## Premiados 
## Notas 
## Véxase tamén 
### Outros artigos 
*Premio Nacional de Investigación
In the Attic of the Universe

***In the Attic of the Universe*** é o segundo álbum de estudio da banda estadounidense de indie rock The Antlers, cando esta aínda era un proxecto en solitario do vocalista e guitarrista Peter Silberman, publicado o 6 de novembro de 2007 a través do selo Fall Records. Foi gravado só por Silberman entre setembro de 2006 e marzo de 2007.

## Listaxe de cancións
Pegerto Soto Linares

**Pegerto Soto Linares**, foi un político galego.

## Traxectoria 
Fillo de Luis Soto Martínez e irmán de Benito Soto Linares. Foi nomeado alcalde de Chantada o 16 de novembro de 1909. Cesou o 21 de novembro de 1911.

## Vida persoal 
Casou con Amalia Fernández Lemos, que finou en 1910.
## Notas 
## Véxase tamén 
### Bibliografía 
* 

### Ligazóns externas 
* Corporación municipal de Chantada
The Bottom

**The Bottom** (antes ***Botte***) é a capital e a cidade máis grande da illa de Saba, no Caribe neerlandés, e é a primeira parada no camiño dende o porto de Saba en Fort Bay cara ao resto da illa. Ten aproximadamente 500 habitantes do total de 1.991 insulares.

## Historia 
A cidade fundouse en 1632 por colonos procedentes de Zelandia. O nome orixinal da cidade era *De Botte*, unha antiga palabra neerlandesa para facer referencia a unha "cunca". O nome fai alusión á súa localización nun val relativamente plano rodeado de montañas. "The Bottom" (o fondo) é unha corrupción inglesa deste nome. Ao contrario do que suxere o seu nome, a cidade está a uns 220 msnm.

Pronto, os primeiros pobos zelandeses foron superados en número polos mariñeiros e piratas de Irlanda e Escocia, por un lado, e polos escravos africanos por outro. A illa volvéuse tan anglófona que o nome en inglés (The Bottom) convertéuse no máis común.

## Linguas 
Os habitantes xeralmente falan neerlandés, por ser colonizados por eles e dependentes do Reino dos Países Baixos.

Tamén se pode atopar xente que domina o español, grazas a súa proximidade con países de fala española como Venezuela e Colombia.

Tamén se falan linguas nativas como o papiamento, oficial en toda a illa de Saba e en case todas as Antillas Menores, como Aruba, Curaçao e Bonaire.

## Clima 

## Infraestrutura 
The Bottom alberga oficinas do goberno, un hospital, unha residencia de anciáns, un campo deportivo, tres igrexas, unha biblioteca, varias tendas e os 200 estudantes da Escola de Medicina da Universidade de Saba.

## Eventos 
Como capital da illa, The Bottom acolle varios eventos ao longo do ano. Durante o verán celébrase aquí o "Entroido de Saba". É un desfile cheo de cor acompañado da música de tambores de aceiro e artistas locais. É un evento moi esperado no calendario de Saba, xa que a maioría da illa xúntase para bailar, cantar e gozar do festival. O Entroido de Saba adoita durar uns días nos que a illa se centra na parte inferior.}

## Galería 
## Notas
## Véxase tamén
### Ligazóns externas
Julio Amador Rodríguez Fernández

**Julio Amador Rodríguez Fernández**, finado en Chantada o 12 de marzo de 1947, foi un avogado e político galego.

## Traxectoria
Fillo de Darío Rodríguez Fernández. Procurador en Chantada. Foi elixido secretario da Asociación Republicana de Chantada que presidía Daniel Vázquez Campo en febreiro de 1931. Foi nomeado presidente da Comisión Xestora do concello de Chantada en setembro de 1931, permanecendo no cargo até xullo de 1932. Foi proclamado candidato da ORGA para as eleccións de 1933.

## Notas 
## Véxase tamén
### Ligazóns externas
* Corporación municipal de Chantada
Gumersindo López Figueroa

**Gumersindo López Figueroa**, coñecido como **Lama Marín**, nado en Merlán (Chantada) cara a 1891, foi un avogado e político galego.

## Traxectoria 
Estudou dereito na Universidade de Santiago de Compostela, rematando en 1931. Propagandista agrario, foi secretario do comité directivo da Federación de Sociedades Agrarias da provincia de Lugo dende 1923, e colaborou no seu órgano *El Agro*. Foi secretario da Federación de Agricultores de Chantada dende 1925, volveu ser elixido secretario contador da Federación en 1928. Foi elixido concelleiro de Chantada nas eleccións do 12 de abril de 1931. Foi o avogado de José Sabariz García, que sufriu un atentado nas eleccións de febreiro de 1936 e finou en marzo. Co golpe de Estado do 18 de xullo de 1936 abríronlle expediente de responsabilidade civil en 1937 e foille incoado expediente de Responsabilidades Políticas en 1940.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
José Varela Basabrú

**José Varela-Portas Basabrú**, nado en Lugo o 1 de marzo de 1894 e finado no mesmo concello o 16 de xaneiro de 1959, foi un avogado e político galego.

## Traxectoria 
Iniciou os estudos de dereito na Universidade de Santiago de Compostela e trasladouse en 1913 á Universidade Central de Madrid. Avogado en Lugo.  O 16 de febreiro de 1936, cando se celebraban as eleccións a Cortes, actuando como apoderado do seu cuñado José Benito Pardo Pardo nun colexio electoral de Antas de Ulla, disparou  contra  José Sabariz García, militante de Izquierda Republicana, Victorino García Otero e outro; José Varela tamén resultou ferido. José Sabariz finou en marzo a consecuencia das feridas.

## Vida persoal 
Casou en 1924 con Josefa Pardo Pardo, filla de José Benito Pardo Rodríguez (Pepe Benito), e foi pai de José Ramón, Víctor, Juan, Javier, Santiago, María Teresa e Aurora Varela Pardo.
## Notas 
## Véxase tamén 
### Ligazóns externas
Collocalia dodgei

***Collocalia linchi***, coñecida vilgarmente como **salangana de Borneo**, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos,que inclúe ás salanganas, unha das catro integradas no xénero *Collocalia*.

Endémica do monte Kinabalu de Sabah, no norte de Borneo,  é unha especie que, como todas as salanganas, se alimenta de insectos que apaña en voo, que se refuxia para descansar e durmir e que nidifica en covas. 

## Taxonomía 
### Descrición 
A especie foi descrita en 1905 polo ornitólogo estadounidense Charles Wallace Richmond, co nome actualmente válido, *Collocalia dodgei*. pero en 2008 separouse desta último como especie completa *C. dodgei*.

### Etimoloxías 
Para a do xénero, véxase *Collocalia*.

O epíteto específico, *dodgei*, é en honra a H. D. Dodge, que recolleu un exemplar no monte Kinabalu en Borneo.

### Subespecies 
Non se recoñecen subespecies. e, polo tanto, non se menciona  na *Lista vermella* da UICN.

## Notas 
## Véxase tamén 
### Bibliografía 
* del Hoyo, Josep; Andrew Elliott, Jordi Sargatal e Nigel J. Collar (1999): *Handbook of the Birds of the World, Vol. 5: Barn-Owls to Hummingbirds*. Barcelona, España: Lynx Edicions. ISBN 978-84-8733-425-2.
* del Hoyo, Josep; Nigel J. Collar, David A. Christie, Andrew Elliott e Lincoln D. C. Fishpool (2014): *HBW and Birdlife International Illustrated Checklist of the Birds of the World, Volume 1 Non-Passerines*. Barcelona, España: Lynx Edicions. ISBN 978-84-8733-410-8.
*

### Ligazóns externas 
* Salangana Linchi (dodgei). *Collocalia dodgei* Richmond, 1905 en Avibase.
* *Collocalia dodgei* Richmond, 1905 en BioLib. 

### Outros artigos 
* Apodiformes
* Apódidos
* Colocaliinos
* *Collocalia*
José Sabariz García

**José Sabariz García**, nado en Antas de Ulla e finado no mesmo concello o 15 de marzo de 1936, foi un labrego e político galego.

## Traxectoria 
Militante de Izquierda Republicana. O 16 de febreiro de 1936, cando se celebraban as eleccións a Cortes, encontrándose nun colexio electoral de Antas de Ulla, José Varela Basabrú disparoulles a el, a Victorino García Otero e a outro. José e Victorino foron trasladados ao Hospital de Lugo. Finou na súa casa de Antas de Ulla o 15 de marzo. Ao seu enterro asistiron o gobernador civil de Lugo e outras autoridades A súa morte foi noticia na prensa estatal porque o autor dos disparos, José Varela, era o xenro de José Benito Pardo Rodríguez (Pepe Benito).

## Notas